
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților Agenției de Achiziții Publice Timișoara S.R.L. pentru numirea unui administrator provizoriu în Consiliul de Administrație

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților Agenției de Achiziții Publice Timișoara S.R.L. pentru numirea unui administrator provizoriu în Consiliul de Administrație; 
Având în vedere Hotărârea Consiliului Local al Municipiului Timișoara nr. 471/2022
prin care a fost propus spre numire un membru în Consiliul de Administrație al Agenției de Achiziții Publice Timișoara, ca urmare a concursului desfășurat în acest sens.
Având în vedere Hotărârea Consiliului Local al Municipiului Timișoara nr. 41/08.02.2022 privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.;
	Având în vedere Actul constitutiv al Agenției de Achiziții Publice Timișoara S.R.L. aprobat prin Hotărârea Consiliului Local al Municipiului Timișoara nr. 5/2022;
Facem următoarele precizări:
Urmare a finalizării procedurilor de selecție desfășurate pentru ocuparea celor 3 posturi vacante din cadrul Consiliului de Administrație al Agenției de Achiziții Publice Timișoara S.R.L. a rezultat un  singur post ocupat.
Actul Constitutiv al Agenției de Achiziții Publice Timișoara prevede la punctul 13.11 și următoarele că ședințele ordinare și extraordinare sunt valabil întrunite cu participarea a cel puțin 2/3 dintre administratorii Societății.
Deciziile administratorilor vor fi aprobate cu votul afirmativ a 2/3 dintre administratorii Societății.
Societatea va fi valabil angajată prin semnăturile conjuncte ale 2 din 3 administratori ai  Societății.
Astfel, având în vedere prevederile art. 64^1 , alin. (3) și alin. (4) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, În caz de vacanţă a unuia sau a mai multor posturi de administrator al unei societăţi, acţionarii, inclusiv acţionarul - stat, prin autoritatea publică tutelară, pot convoca adunarea generală a acţionarilor în vederea numirii unuia sau mai multor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. Acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.
Dacă vacanţa prevăzută la alin. (3) determină scăderea numărului administratorilor sub minimul legal, acţionarii, inclusiv acţionarul - stat, prin autoritatea publică tutelară, singuri sau împreună, vor convoca, de îndată, adunarea generală a acţionarilor pentru completarea numărului de membri ai consiliului de administraţie cu administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. În acest scop acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.
În temeiul art. 197 din Legea societăților nr. 31/1990, republicată, societatea cu răspundere limitată este administrată de unul sau mai mulţi administratori, asociaţi sau neasociaţi, numiţi prin actul constitutiv sau de adunarea generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților Agenției de Achiziții Publice Timișoara S.R.L. pentru numirea unui administrator provizoriu în Consiliul de Administrație, îndeplinește condițiile pentru a fi supus dezbaterii și aprobării plenului consiliului local.


    Director Economic,
       Steliana Stanciu
   Consilier BGCMSISP,
                    Violeta Lazăr

                                                  [image: C:\Users\lpetrut\Desktop\TM2023 Horizontal RO-01.jpg]                           Cod FO53-01,Ver.2
image2.jpeg




image3.jpeg
‘ d Timisoara 2023
4 Capitala Europeana a Culturii





